Kranes konditori

Kranes konditori er en norsk dramafilm fra 1951 regissert av danske Astrid Henning-Jensen. Hun skrev også manuset, som var basert på Cora Sandels roman med samme navn.

 Handling 
Filmen utspiller seg i en liten norsk kystby og følger Katinka Stordals liv. Filmen skildrer hennes ensomhet og lengsel etter kjærlighet. Den eneste mannen, som hun noensinne har elsket, har forlatt henne uten å ta farvel. Fra sine barn får hun hverken ømhet eller vennlighet, bare harde, kalde krav. Katinka kjemper for å holde hjemmet sammen. En dag møter hun den svenske sjømannen Stivhatten (Erik Hell) på Kranes konditori. Det sladres friskt om møtet dem imellom i byen, og Katinkas oppførsel vekker forargelse hos mange: Tenker hun å forlate hjem og barn?

 Mottagelse 
Avisen VG roste det solide skuespillet, men klaget over stiv kameraføring. Fredag 16. februar 1951 skrev de: «Dramaet skulle framstilles fast og stramt, med helt naturlig realisme. Rønnaug Alten og Erik Hell holder denne stilen. Men miljøet og en flerhet av bipersonene er trukket opp med for tykke streker. Filmen er solid, men den er også tung. Dermed blir den ganske enkelt mindre underholdende. Denne svakheten, som har preget så mange norske filmer, har ikke Astrid Henning-Jensen klart å rydde av veien.»

 Rolleliste 
 Skuespiller  RolleRønnaug Alten 	Katinka StordalErik Hell  StivhattenWenche Foss  Elise GjørHarald Heide Steen  Justus GjørKolbjørn Buøen 	Peder StordalLydia Opøien  fru KraneRandi Kolstad  Borghild StordalToralv Maurstad  Jørgen StordalJon Lennart Mjøen  LydersenCarl Struve  sakfører BuckIngeborg Steffens frøken  SønstegårdSiri Rom  frøken LarsenAud Schønemann  frøken ThorsenEva Steen  fru BuckSigrun Otto fru BreienBrita Bigum  fru BergMarit Halset  fru SettemTurid Haaland fru FosnesHarald Aimarsen 		Harald Heide-Steen jr.  Justus

 Eksterne lenker 


Kategori:Norske dramafilmer
Kategori:Sort-hvitt-filmer
Kategori:Norskspråklige filmer
Kategori:Filmer fra 1951
Kategori:Norske filmer fra 1950-årene